EkBass/fiwiki-20250220-pages-articles huggingface dataset:
Gene De Paul

Gene De Paul (17. kesäkuuta 1919 New York – 27. helmikuuta 1988 Los Angeles) oli yhdysvaltalainen populaari- ja elokuvamusiikin säveltäjä. De Paul syntyi New Yorkissa kesäkuussa 1919. Hän sai koulutusta klassiseen pianonsoittoon ja aloitti uransa sovittajana ja teatteripianistina. Hän soitti varhaisella urallaan myös pianoa tanssiorkestereissa. Toisen maailmansodan aikana hän palveli Yhdysvaltain maavoimissa. Laulujen säveltämisen De Paul aloitti vuonna 1940. Hänen sanoittajanaan toimi usein Don Raye, joka kirjoitti sanat muun muassa vuoden 1941 kappaleen ”I’ll Remember April”. Toinen merkittävä yhteistyökumppani oli Johnny Mercer, jonka kanssa De Paul teki muun muassa musiikin elokuvaan Seitsemän veljeksen morsiamet ja Broadway-musikaalin Li’l Abner, joka oli Tony-ehdokkaana parhaasta musiikista. Vuonna 1951 De Paul sävelsi musiikkia Disney-animaatioelokuvaan Liisa Ihmemaassa. Yhteensä hänen musiikkiaan käytettiin 15 elokuvassa. Hänet valittiin Songwriters Hall of Fameen vuonna 1985. Gene De Paul kuoli helmikuussa 1988 Los Angelesin Northridgessa. Hänet on haudattu Forest Lawn Memorial Parkiin Los Angelesissa. == Lähteet == Luokka:Yhdysvaltalaiset säveltäjät Luokka:Yhdysvaltalaiset elokuvasäveltäjät Luokka:Songwriters Hall of Fame Luokka:Vuonna 1919 syntyneet Luokka:Vuonna 1988 kuolleet
Vinblastiini

Vinblastiini on mitoosi-inhibiittoreihin kuuluva solunsalpaaja.Medicina.fi: Kasvainten kemoterapia Sen kauppanimi on Velbe. Nuorille ja aikuisille lääke infusoidaan noin 5–10 minuutissa. Lapsille se voidaan antaa hitaalla injektiolla. Tavallisimmin vinblastiinilla hoidetaan virtsarakon syöpää, mutta sitä voidaan käyttää myös muissa tapauksissa, kuten lymfooman tai Kaposin sarkooman kohdalla. Lääkkeen antaminen on voinut tapahtua 5–10 mg suuruisin annoksin ja lääkeinjektio tehty yhden viikon mittaisin välein. Tämä hoitoindikaatio on koskenut lymfooman hoitoa.Lääketieteenkandidaattiseura ry.: Therapia Fennica 1974 (TF-74), Helsinki, 1977 ISBN 951-99041-6-6 (s. 1029) === Sivuvaikutukset === Tyypillisiä sivuvaikutuksia ovat infektioriski, mustelmat ja verenvuoto, anemia, pahoinvointi ja väsymys.http://www.macmillan.org.uk/Cancerinformation/Cancertreatment/Treatmenttypes/Chemotherapy/Individualdrugs/Vinblastine.aspx Macmillan Cancer Support: Vinblastine (Velbe®)] Edellä mainituista riskeistä johtuen: on tärkeää että injektioneulan pisto osuu kunnolla paikoilleen laskimosuoneen ennen lääkkeen tiputtamisen aloitusta, eikä siten ettei verisuoni lävistyy kokonaan, taikka vajaasti. Silloin neula ei ole asentunut täysin suonen suuntaisesti. Vinblastiini on yksi ruusukatarasta (Catharanthus roseus) eristetyistä alkaloideista.PHOTOCHEMICAL INVESTIGATION OF VINBLASTINE IN 43 CULTIVARS OF CATHARANTHUS ROSEUS L. == Lähteet == == Aiheesta muualla == *PubChem: Vinblastine *DrugBank: Vinblastine *Kyoto Encyclopedia of Genes and Genomes (KEGG): Vinblastine *ChemBlink: Vinblastine *Dr. Duke's Phytochemical and Ethnobotanical Databases: Vinblastine Luokka:Solunsalpaajat Luokka:WHO:n tärkeimmät lääkkeet
The Real McCoy

The Real McCoy on Pekka Lehdon ohjaama elokuva muusikko Andy McCoysta vuodelta 1999. Elokuva sisältää kuvamateriaalia Hanoi Rocksin alkuajoilta ja McCoyn elämästä. ==Juonipaljastuksia== Elokuva alkaa, kun Angela on palaamassa kotiin ja havahtuu Andyn avunhuutoihin. Angela ryntää apuun, muttei jaksa nostaa kaiteelta pudonnutta Andya takaisin ylös. Andy putoaa 3. kerroksesta katuun ja loukkaantuu vakavasti. Sairaalassa Andy kertoo vierailulle tulleelle Dave Lindholmille mitä tapahtui. Andyn päästyä sairaalasta hän alkaa kirjoittaa Angelan avustuksella elämäkertaansa. Lopussa Andy varastaa Taivaan valtakunnan avaimet Helsingin Tuomiokirkolla sijaitsevalta Pyhän Pietarin patsaalta. Andy ja Angela puhuvat itsensä ulos tilanteesta, mutta kun poliisit palaavat myöhemmin paikalle niin asia todellinen laita selviää. ==Pääosissa== *Andy McCoy *Michael Monroe *Pelle Miljoona *Dave Lindholm *Angela McCoy *Sam Yaffa *Nicholas Dingley (aka Razzle) ==Aiheesta muualla== * *Elokuva-arvostelu Leffatykki.comissa *The Real McCoy -fraasi tarkoittaa "Aito asia" == Lähteet == Luokka:Andy McCoy Luokka:Pekka Lehdon ohjaamat elokuvat Luokka:Vuoden 1999 suomalaiset elokuvat Luokka:Elokuvat terveydenhoidosta Luokka:Elämäkertaelokuvat
Filmfare Awards South 2007

Filmfare Awards South 2007 oli 13. heinäkuuta 2008 Chennaissa pidetty tilaisuus, jossa palkittiin vuoden 2007 parhaat eteläintialaiset elokuvat. Se oli 55:s Filmfare Awards South -tilaisuus. Palkinnot jaettiin kieliryhmittäin erikseen kannadan-, malajalamin-, tamilin- ja telugunkielisille elokuville ja niiden tekijöille. == Eniten palkintoja saaneet elokuvat == === Kannada === * 3 palkintoa: Aa Dinagalu ja Duniya * 2 palkintoa: Milana * 1 palkinto: Ee Bandhana ja Pallakki === Malajalam === * 3 palkintoa: Orekadal * 2 palkintoa: Paradesi * 1 palkinto: Ananda Bhairavi, Arabikadha, Kadha Parayumbol, Rock n’ Roll ja Thaniye === Tamili === * 6 palkintoa: Paruthiveeran * 1 palkinto: Kreedam, Mozhi, Sivaji ja Unnale Unnale === Telugu === * 6 palkintoa: Happy Days * 1 palkinto: Adavari Matalaku Ardhale Verule, Chirutha, Desamuduru, Lakshyam, Munna ja Yamadonga == Voittajat == === Kannada === * Paras elokuva: Aa Dinagalu * Paras ohjaaja: Chaitanya – Aa Dinagalu * Paras miesnäyttelijä: Vijay – Duniya * Paras naisnäyttelijä: Rashmi – Duniya * Paras miessivuosa: Sharat Lohitashwa – Aa Dinagalu * Paras naissivuosa: Tara – Ee Bandhana * Paras musiikki: Mano Murthy – Milana * Paras sanoittaja: Manohar V. – Pallakki * Paras mieslaulaja: Sonu Nigam – Milana * Paras naislaulaja: Nandita – Duniya === Malajalam === * Paras elokuva: Kadha Parayumbol * Paras ohjaaja: Babu Thiruvalla – Thaniye * Paras miesnäyttelijä: Mohanlal – Paradesi * Paras naisnäyttelijä: Meera Jasmine – Orekadal * Paras miessivuosa: Saikumar – Ananda Bhairavi * Paras naissivuosa: Lakshmi Gopalaswamy – Paradesi * Paras musiikki: Ouseppachan – Orekadal * Paras sanoittaja: Anil Parachuran – Arabikadha * Paras mieslaulaja: Madhu Balakrishnan – Rock n’ Roll * Paras naislaulaja: Sheweta Mohan – Orekadal === Tamili === * Paras elokuva: Paruthiveeran * Paras ohjaaja: Ameer – Paruthiveeran * Paras miesnäyttelijä: Karthi – Paruthiveeran * Paras naisnäyttelijä: Priyamani – Paruthiveeran * Paras miessivuosa: Saravanan – Paruthiveeran * Paras naissivuosa: Sujatha – Paruthiveeran * Paras musiikki: A. R. Rahman – Sivaji * Paras sanoittaja: P. A. Vijay – Unnale Unnale * Paras mieslaulaja: S. P. Balasubramaniam – Mozhi (”Kannal Pesum Penne”) * Paras naislaulaja: Sadana Sargam – Kreedam (”Akkam Pakkam”) === Telugu === * Paras elokuva: Happy Days * Paras ohjaaja: Shekar Kammula – Happy Days * Paras miesnäyttelijä: Jr. NTR – Yamadonga * Paras naisnäyttelijä: Trisha – Adavari Matalaku Ardhale Verule * Paras miessivuosa: Jagapathi Babu – Lakshyam * Paras naissivuosa: Sonia – Happy Days * Paras musiikki: Micky J. Meyer – Happy Days * Paras sanoittaja: Vanamaali – Happy Days (”Arerey Arerey”) * Paras mieslaulaja: Karthik – Happy Days (”Arerey Arerey”) * Paras naislaulaja: Sadana Sargam – Munna (”Manasa”) === Tekniset ja erikoispalkinnot === * Paras miesensikertalainen: Ram Charan – Chirutha (telugu) * Paras naisensikertalainen: Hansika Motwani – Desamuduru (telugu) * Elämäntyöpalkinto ** Siva Kumar (tamili) ** Jayaprada (telugu) == Lähteet == Luokka:2007 Luokka:Filmfare Awards South
Matkijalintuhaukka

Matkijalintuhaukka (Accipiter imitator) on haukkojen heimoon kuuluva lintulaji. Sitä tavataan Bougainvillessa Papua-Uudessa-Guineassa sekä Choiseulinsaarella ja Santa Isabelin saarella Salomonsaarilla. Huonosti tunnettu laji on määritelty silmälläpidettäväksi pienten saaripopulaatioiden perusteella, joiden arvioidaan olevan supistumassa metsien hävityksen vuoksi. Sen verran yleinen matkijalintuhaukka kuitenkin on, että populaatioarviot ovat lähinnä otaksumia ja se voi määränsä perusteella kuulua korkeampaan luokkaan. Arviointi voi olla virheellinen, sillä lintu käyttäytyy aika huomaamattomasti eikä sen äänikään erotu erityisemmin. Se muistuttaa huomattavasti salomoninhaukkaa, ja siksi monet havainnot ovat jokseenkin epävarmoja. Matkijalintuhaukan elinpiiri tunnetaan huonosti, ja monet seikat sen suhteen ovat vielä arvailua. Matkijalintuhaukka on kooltaan 28–33 cm. Sen höyhenys on mustavalkoinen, mutta osa linnuista saattaa olla täysin mustia. Selkäpuoli on täysin musta, kaula ja rinta joko valkoinen tai musta. Silmäterät ovat punaruskeat. == Lähteet == Luokka:Lintuhaukat
Christian Lollike

Christian Lollike (s. 1974 Kööpenhamina, TanskaSirpa Pääkkönen, Joukkotappajan viesti näyttämölle, Helsingin Sanomat 11.6.2012 sivu C 1) on tanskalainen näytelmäkirjailija. Hän on opiskellut teatterialaa Aarhusin teatterissa 1998–2001. Hän kirjoittanut runsaasti näytelmiä, joista useimmat hän on myös ohjannut. Aarhusin teatterissa toimiessaan hän kirjoitti joukon merkittäviä näytelmiä, esimerkiksi Nathan (uden titel), joka esitettiin Århusin tuomiokirkossa. Hän johtaa nyttemmin CaféTeatretia. Hän on saanut useita palkintoja. Hänet on valittu 2009 vuoden näytelmäkirjailijaksi, johon liittyy Reumert-palkinto. Lolliken näytelmiä ovat Suomessa esittäneet Viirus-teatteri Kosmisk fruktanin ja Universum-teatteri Underverketin. Sirius-teatteri on esittänyt Underverketin vuonna 2010. Lollike on kirjoittanut näytelmän Manifest 2083 norjalaisen joukkomurhaaja Anders Breivikin manifestin perusteella. Näytelmä tulee ensi-iltaan lokakuussa 2012. Tieto näytelmästä on herättänyt voimakasta paheksuntaa sekä Norjassa että Tanskassa. Näytelmä on monologi, ja sen esittää Café-teatterissa Olaf Hojgaard. Lollike tunnetaan yhteiskunnallisista teksteistä. Hän sanoo tekevänsä analyysiä yhteiskunnasta eikä viihdettä: "Emme tee Hollywood-elokuvaa." Breivik-monologin jälkeen hän keskittyy Euroopan talouskriisiin. == Näytelmät== Lollike on kirjoittanut näytelmiä ja kuunnelmia. * Gensyn i Braunau, Midtvejsprojekt 1999, julkaistu Drama-kustantamon julkaisussa ”Seks danske enaktere” * Operation: Luise og Ferdinand (Schillerin mukaan), Aarhusin teatteri 2002, (ehdokkaana Reumert- palkinnon saajaksi vuoden näytelmäkirjailijana) * Pas på din lænestol!, Tanskan radio 2003, kuunnelma * Dom over skrig, Katapult 2004 * Faust og Reklamekabaretten, Aarhusin teatteri 2004 * Afrikas Stjerne Louise W. Hassingin kanssa, Bådteatret 2004 * Underværket – the re-Mohammed-ty show, Katapult ja kuunnelma, Tanskan radio 2005 * Himlen over os med Dejan Dukovski (Wim Wendersin mukaan), Edison 2005 * Service Selvmord, Aarhusin teatteri 2006 (ehdokkaana Reumert-palkinnon saajaksi vuoden näytelmäkirjailijana) * Grace was here, Lars von Trierin Dogvillen dramatisointi, Kaleidoskop 2007 * Nathan (uden titel) (Lessingin mukaan), Aarhusin teatteri 2007 * Kosmisk frygt eller den dag Brad Pitt fik paranoia, Aarhusin teatteri 2008 * Kødkarrusellen, Aarhusin teatteri (2009) * Undskyld, gamle, hvor finder jeg tiden, kærligheden og den galskab der smitter…? * Fremtidens historie, Kuninkaallinen teatteri ja Aarhusin teatteri 2009 * Det normale liv, CaféTeatret ja Aarhusin teatteri 2011 * Projekt Landbrug, CaféTeatret 2012 * Manifest 2083 CaféTeatret 2012 == Palkinnot ja tunnustukset == Lollike on saanut useita palkintoja.Christian Lolliken kotisivu * Allenprisen 2003 * Teater 1 Prisen 2005 * Prix Europa 2007 * Reumert – Vuoden näytelmäkirjailija 2009 ==Lähteet== == Aiheesta muualla == * Christian Lolliken kotisivu Luokka:Tanskalaiset näytelmäkirjailijat
Camel Trophy

Camel Trophy oli vuosina 1980–2000 järjestetty autosuunnistuskilpailu, jossa käytettiin maastoautoja. Kilpailu ajettiin eri vuosina eri puolella maailmaa; kilpailuja käytiin Afrikassa, Etelä-Amerikassa, Oseaniassa ja Aasiassa. Kilpailussa edustetaan aina omaa maata. Maista useimmin kilpailun pääpalkinnon Camel Trophyn voitti Italia, joka sai kolme voittoa. Kahteen voittoon ylsivät myös Saksa, Turkki, Ranska ja Alankomaat. Kilpailun seuraajana alkoi vuonna 2003 sarja, jonka nimi on G4 Challenge. Vuosi Camel Trophyn voittanut maa Voittaneen joukkueen jäsenet 1980 Ei kilpailtu maittain Klaus Karttna-Dircks ja Uwe Machel 1981 Länsi-Saksa Christian Swoboda ja Knuth Mentel 1982 Italia Casare Geraudo ja Giuliano Giongo 1983 Alankomaat Henk ja Frank Heij 1984 Italia Maurizo Lavi ja Alfredo Redaelli 1985 Saksa Heinz Kallin ja Bernd Strohdach 1986 Ranska Jaques Mambre ja Michel Courvallet 1987 Italia Mauro Miele ja Vincenzo Tota 1988 Turkki Galip Gurel ja Ali Deveci 1989 Iso- Britannia Bob Ives ja Joe Ives 1990 Alankomaat Rob Kamps ja Stijn Luyx 1991 Turkki Menderes Utku ja Bulent Ozler 1992 Sveitsi Alwin Arnold ja Urs Bruggisser 1993 Yhdysvallat Tim Hensley ja Michael Hussey 1994 Espanja Carlos Martinez ja Jorge Corella 1995 Tšekin tasavalta Zdenek Nemec ja Marek Rocejdl 1996 Kreikka Miltos Farmakis ja Nikos Solirchos 1997 Ranska Stefan Auer ja Albnecht Thousing 1998 Ranska William Michael ja Marc Challamel Luokka:Autourheilukilpailut
Deadhorse

Deadhorse on paikallishallinnoton alue (unincorporated community) North Slopen piirikunnassa (borough) Alaskassa Daltonin valtatien varrella. Deadhorse tuli tutuksi öljylöydöstä. Nimi Deadhorse ei viittaa kuolleisiin hevosiin, vaan Daltonin valtatietä liikennöivät rahtarit sanovat, että sinne päästyään olo on kuin kuolleella hevosella. Deadhorsessa on postitoimisto, lentoasema, kauppa ja asutusta. Kaupunki tuli tutuksi Rekkakuskit jäällä -televisiosarjasta. Deadhorse on sijaitsee pohjoisella napapiirillä. ==Lähteet== ==Aiheesta muualla== *http://www.prudhoebay.com/communities_Deadhorse.htm Luokka:Alaskan maantiede Luokka:North Slopen piirikunta
Sergius

Sergius voi tarkoittaa seuraavia: * Sergius, roomalainen sukunimi * Sergius, paaveja: ** Pyhä Sergius I, paavi 687-701 ** Sergius II, paavi 844-847 ** Sergius III, paavi 904-911 ** Sergius IV, paavi 1009-1012 == Katso myös == * Sergei de:Serge
Suomenlahden Kone

Suomenlahden Kone Oy oli 1960- ja 1970-luvulla toiminut suomalainen metallialan yritys, joka vei valmistamiaan teräsrakenteisia kaarihalleja Neuvostoliittoon. Yritys tuli tunnetuksi 1970-luvun lopulla viisi vuotta kestäneen konkurssipetosoikeudenkäynnin vuoksi. Suomenlahden Kone Oy:n omistaja Aarne Mantila (k. 1982) myi rahoitusvaikeuksiin joutuneen yrityksensä liiketoiminnot ja osan omaisuutta 1974 Kone Oy:n toimitusjohtajalle Pekka Herlinille. Mantila oli ottanut yritykselleen ja mahdollisesti itselleenkin lainaa oululaisen liikemiehen Aaro Makkosen hoitamasta pimeää rahanlainausta harjoittaneesta ”Atlas-pankista”. Suomenlahden Kone Oy meni konkurssiin 1975 ja konkurssipetosoikeudenkäynti aloitettiin 1977. Konkurssipetosoikeudenkäynnissä Herliniä syytettiin siitä, että hän olisi maksanut Suomenlahden Koneen toiminnoista liian alhaisen hinnan ja auttanut siten Mantilaa konkurssirikoksessa. Oikeudenkäynnissä Herlin vapautui kuitenkin syytteistä. Herlin osti Suomenlahden Koneen luultavasti siksi, että liikemies Tuomas Tapalan (k. 1981) omistama Nordator Oy oli velkaa Herlinin perheen sijoitusyhtiön Holding Manutasin omistamalle Ollituote Oy:lle ja Tapala oli saanut siirrettyä nämä velat Suomenlahden Koneelle. Nordator Oy ja Ollituote Oy toivat kumpikin maahan keilahalleissa käytettyjä keilanasetinautomaatteja ja yritykset olivat salaa sopineet näiden laitteiden Suomen markkinoiden jakamisesta. Konkurssijutun käsittelyn yhteydessä Herlin syytti Tapalaa kiristyksestä ja Tapala puolestaan väitti, että juttua varten olisi Italiasta tilattu 100 000 markalla palkkamurhaaja. Aarne Mantila ja Tuomas Tapala olivat kestinneet avokätisesti korkeaa poliisijohtoa muun muassa poliisiylijohtaja Erkki J. Korhosta sekä Helsingin poliisikomentajaa Nils-Olof Söderströmiä. Kestintä oli alkanut Tapala ja Mantila tullessa apuun kun poliisijohto tarvitsi varoja Suomeen vastavierailulle tulleelle neuvostoliittolaiselle miliisijohdolle järjestettyihin juhliin. Myöhemmin he pyrkivät näiden yhteyksiensä avulla vaikeuttamaan Suomenlahden Koneen konkurssijutun tutkintaa. Tapalan osalta tutkinta jäi kesken, kun hän kuoli vuonna 1981. Pimeää rahanlainausta harjoittanut Aaro Makkonen tuomittiin 1977 törkeästä veropetoksesta, mutta hän pääsi pakenemaan maasta Vantaan nimismiehen Pentti Viitasen myöntämän pikapassin avulla. Viitanen oli kuulunut myös Mantilan ja Tapalan järjestämissä juhlissa vierailleeseen poliisijohtoon. == Lähteet == * John Simon: Koneen ruhtinas – Pekka Herlinin elämä. 4. painos. Otava 2011, s. 204–206 ISBN 9789511246770 * * === Viitteet === == Kirjallisuutta == * Lehtola, Markku & Paksula, Kauko: Jäävuoren huippu: raportti talousrikoksista. WSOY 1984 ISBN 9510126454 Luokka:1977 Luokka:1970-luvun oikeustapaukset Luokka:Entiset suomalaiset teollisuusyritykset Luokka:Suomen talousskandaalit Luokka:Rakentamisen tuotemerkit
Siinä sivussa

Siinä sivussa (engl. Ham on Rye) on Charles Bukowskin vuonna 1982 julkaistu neljäs romaani. Teos keskittyy Bukowskin omaelämäkerrallisen alter egon Henry Chinaskin nuoruus- ja kasvuvuosiin 1930-luvun pula-ajan Los Angelesissa. Kirja ilmestyi suomeksi vuonna 1991 WSOY:n kustantamana. Sen on suomentanut Seppo Loponen. ==Lähteet== Luokka:Vuoden 1982 kirjat Luokka:Yhdysvaltalaiset romaanit Luokka:Charles Bukowski
Indira Gandhin rauhanpalkinto

Indira Gandhin palkinto () tai Indira Gandhin rauhanpalkinto ( tai Indira Gandhi Prize for Peace, Disarmament and Development) on arvovaltainen intialainen rauhanpalkinto joka myönnetään järjestöille tai yksittäisille kansalaisille, jotka ovat tehneet työtä maailmanrauhan ja kehityksen sekä uuden kansainvälisen talousjärjestyksen hyväksi. Rauhanpalkinto on noin 2,5 miljoonaa Intian rupiaa. Rauhanpalkinnon myöntää Indira Gandhi Memorial Trust, joka palkitsee yksittäisiä henkilöitä ja kansainvälisiä järjestöjä. == Palkinnon saajat == Vuosi Palkittu Maa tai järjestö 1986 Parliamentarians for Global Action 1987 Mihail Gorbatšov 1988 Gro Harlem Brundtland 1989 UNICEF 1990 Sam Nujoma 1991 Rajiv Gandhi (postuumisti) 1992 Saburo Okita 1993 Václav Havel 1994 Trevor Huddleston 1995 Olusegun Obasanjo 1996 Médecins Sans Frontières 1997 Jimmy Carter 1998 Muhammad Yunus 1999 M. S. Swaminathan 2000 Mary Robinson 2001 Sadako Ogata 2002 Shridath Ramphal 2003 Kofi Annan 2004 Maha Chakri Sirindhorn 2005 Hamid Karzai 2006 Wangari Maathai 2007 Bill ja Melinda Gatesin säätiö 2008 Mohamed ElBaradei 2009 Sheikh Hasina 2010 Luiz Inacio Lula da Silva 2011 Ela Bhattindira gandhi peace prize for ela bhattdated November 19, 2011, accessed November 22, 2011. 2012 Ellen Johnson Sirleaf2012 Indira Gandhi Prize for Peace, Disarmament and Development Is Awarded to President Ellen Johnson Sirleaf of Liberia dated November 19, 2012, accessed November 28, 2012. 2013Indira Gandhi Prize for Peace, Disarmament and Development Is Awarded to Chancellor Angela Merkel of Germany dated November 19, 2013, accessed November 19, 2013. Angela Merkel 2014 Intian avaruustutkimusjärjestöISRO chosen for Indira Gandhi prize for peace, disarmament dated 19 November 2014, accessed 19 November 2014. 2015UNHCR chosen for Indira Gandhi prize for peace, disarmament dated 19 November 2015, accessed 19 November 2015. UNHCR 2017 Manmohan Singh 2018 Centre for Science and Environment 2019https://www.hindustantimes.com/india-news/david- attenborough-receives-indira-gandhi-peace-prize-for-2019/story- sSBjdYMFP721qGNqBkjgaI.html David Attenborough == Lähteet == Luokka:Rauhanpalkinnot
Frankie Boyle

Francis Martin Patrick "Frankie" Boyle (s. 16. elokuuta 1972 Glasgow, Skotlanti) on skotlantilainen koomikko ja käsikirjoittaja, joka on tunnettu mustasta huumoristaan sekä provosoivista kommenteistaan. Boyle oli pitkään vakiojäsen BBC Two:n Mock the Week -ohjelmassa, jonka lisäksi on vieraillut lukuisissa vastaavankaltaisissa ohjelmissa. Lisäksi hän esiintyy GTA IV: The Lost and Damned -pelissä Liberty Cityn Split Sides Comedy Clubilla. ==Aiheesta muualla== * *Virallinen kotisivu Luokka:Brittiläiset koomikot Luokka:Vuonna 1972 syntyneet Luokka:Elävät henkilöt
M/S Vegaland

M/S Vegaland oli ruotsalainen ro-ro-rahtialus. Aluksen sisarlaivoja olivat Thebeland, Timmerland (myöh. Hellenic Sailor), Tyrusland, Vasaland (myöh. Hellenic Master) ja Vikingland. ==Omistushistoria== Alus rakennettiin Chibassa, Japanissa Mitsui Engineering & Shipbuilding Co. Ltd.:n telakalla ja laskettiin vesille 22. toukokuuta 1979. Alus toimitettiin syyskuussa 1979 Broströms Rederi AB:lle Göteborgiin. 11\. marraskuuta 1981 alus vuokrattiin Wilhemsenille Norjan Tönsbergiin, ja se sai nimekseen Tarn. Nimen Vegaland alus sai 17. lokakuuta 1983, ja kesäkuussa 1984 alus siirtyi Rederi AB Transoceanille Göteborgiin. AB Svenska Orient Linjen hankki aluksen maaliskuussa 1991, ja se siirtyi edelleen Rederi Ab Trans-Rexille tammikuussa 1993. Visbyläinen Rederi AB Gotland hankki aluksen huhtikuussa 1993, mutta aluksen kotisatamana säilyi edelleen Göteborg. Tammikuussa 1994 alus myytiin Ab Bylock & Norsjöfraktille Skärmaniin, mutta jo toukokuussa alus siirtyi Svenska Orient Linjenin hallintaan Syyskuussa 1996 alus pidennettiin alkuperäisestä 165 metristä 190 metriin, muutostyön teki portugalilainen Mitrena Shipyard Lissabonissa. Marraskuussa 2000 alus siirtyi OSM Sea Partner Ab:n hallintaan ja sen kotisatamaksi tuli Lontoo. Vuonna 2006 alus vuokrattiin kahden vuoden sopimuksella Transfennicalle, ja se siirtyi Lyypekki–Hanko–Paldiski-reitille. Touko–elokuussa 2006 alus oli vuokrattuna hollantilaiselle MoD:lle ja palasi sen jälkeen aiemmalle reitilleen. Syyskuussa reitiksi muutettiin Hamina–Rostock–Lyypekki. Vuonna 2010 alus vuokrattiin Stora Ensolle, ja se aloitti liikennöinnin reitillä Kemi–Oulu–Göteborg–Lyypekki. Joulukuussa samana vuonna alus vuokrattiin Nordanalle ja se siirrettiin liikennöimään Välimereltä Yhdysvaltoihin. Alus myytiin intialaiselle romuttajalle maaliskuussa 2012, ja se saapui Alangiin, Intiaan romutettavaksi 1. huhtikuuta 2012. ==Lähteet== Luokka:Rahtilaivat
Maria Cebotari

Maria Cebotari (10. helmikuuta 1910 Chișinău – 9. kesäkuuta 1949 WienAllMusic.com: Maria Cebotari) oli romanialaissyntyinen sopraano. Hän opiskeli laulua Chișinăussa ja työskenteli vuodesta 1929 lyhyesti näyttelijänä Moskovassa. Jo vuonna 1931 hän oli laulamassa Mimin roolia Dresdenissä. Hän loi Amintan roolin Richard Straussin oopperan Die schweigsame Frau kantaesityksessä vuonna 1935. Hänellä oli laajalti erilaisiin rooleihin soveltunut ääni. Puccinin ja Straussin lisäksi hän tulkitsi muiden muassa Bizet'n, Verdin ja Mozartin rooleja.Neil Kurtzman: Maria Cebotari Sings… Cebotari loi uransa pääasiassa Natsi-Saksassa, eikä hän koskaan esiintynyt Yhdysvalloissa. Hän oli vuosina 1936–1944 Berliner Staatsoperin jäsen. Hän teki lukuisia levytyksiä. Hän kuoli haimasyöpään 39 vuoden iässä. Cebotari sai uransa aikana myös pääosia elokuvissa. == Lähteet == Luokka:Romanialaiset oopperalaulajat Luokka:Sopraanot Luokka:Vuonna 1910 syntyneet Luokka:Vuonna 1949 kuolleet
Petoankeriaat

Petoankeriaat (Synaphobranchidae) on ankeriaskaloihin kuuluva heimo. Heimon lajeja tavataan kaiskista lämpimistä ja lauhkeista valtameristä. ==Lajit ja anatomia== Petoankeriaiden heimoon kuuluu lähteestä riippuen 10-12 sukua ja 26-38 lajia. Lajeja ovat muun muassa naskaliankerias (Dysomma anguillare) ja petoankerias (Synaphobranchus kaupi). Ruumiinrakenteeltaan ne ovat melko pitkulaisia mutta tukevahkoja kaloja. Kooltaan ne jäävät yleensä alle metrin mittaisiksi, mutta suurimmat lajit voivat saavuttaa 1,8 metrin pituuden. Tyypillisiä piirteitä ovat kookas jopa silmän taakse ulottuva suu ja lähellä rintaeviä sijaitseva kidusaukko. Kalojen selkä- ja peräevät ovat pitkät ja yhtyneet pyrstöevän kanssa. Rintaevät puuttuvat eräiltä lajeilta. Petoankeriaiden heimon lajien Leptocephalus-toukalla on poikkeukselliset teleskooppimaiset silmät. Useilla petoankeriaslajeilla on suomut ja ne ovat väriltään yksivärisen ruskeita tai harmaita. ==Levinneisyys ja elintavat== Petoankeriaslajeja tavataan Atlantin, Intian valtameren ja Tyynenmeren alueilta. Ne elävät tyypillisesti mannerjalustojen läheisyydessä ja lähellä pohjaa usein 100-2 000 metrin syvyydessä. Petoanekriaista useimmat ovat petokaloja, jotka saalistavat pieniä kaloja tai selkärangattomia, mutta mukaan mahtuu myös raadonsyöjiä kuten töppöankerias (Simenchelys parasiticus). ==Lähteet== Luokka:Ankeriaskalat
Edmond Carmody

Edmond Carmody (s. 12. tammikuuta 1934) on irlantilaissyntyinen yhdysvaltalainen roomalaiskatolinen piispa. Hänet vihittiin papiksi San Antonion arkkihiippakuntaan 8. kesäkuuta 1957 ja nimitettiin sen vihkipiispaksi sekä Murthlacumin titulaaripiispaksi 8. marraskuuta 1988. Piispaksi vihkiminen seurasi 15. joulukuuta. Pääkonsekraattorina toimi Patrick Fernández Flores, jota avustivat Charles Victor Grahmann ja Charles Edwin Herzig.Catholic-Hierarchy.org: Bishop Edmond Carmody Carmody sai 24. maaliskuuta 1992 nimityksen Tylerin piispaksi, jonka virkaan hänet asetettiin 25. toukokuuta. Hänet nimitettiin 3. helmikuuta 2000 Corpus Christin piispaksi, ja tähän virkaan hänet asetettiin 17. maaliskuuta. Hän jäi eläkkeelle 18. tammikuuta 2000. == Lähteet == Luokka:Yhdysvaltalaiset katoliset piispat Luokka:Vuonna 1934 syntyneet Luokka:Elävät henkilöt
Jimmer Fredette

James Taft "Jimmer" Fredette (s. 25. helmikuuta 1989, Glen Falls, New York) on yhdysvaltalainen koripalloilija, pelipaikaltaan pelintekijä. Hän pelaa tällä hetkellä NBA-liigan Chicago bullsissä. Fredette oli NBA:n varaustilaisuuden kymmenes varaus vuonna 2011. == Ura == Fredette oli yksi yliopistokoripalloilun suurimmista tähdistä pelatessaan Brigham Youngin yliopiston joukkueessa. Hän rikkoikin koulun ennätyksen pisteissä sekä konferenssin ottelukohtaisen piste-ennätyksen. Lisäksi hän oli NCAA:n I-divisioonan seitsemänneksi paras korintekijä. Fredette osallistui NBA:n vuoden 2011 varaustilaisuuteen, jossa Milwaukee Bucks varasi hänet tilaisuuden kymmenentenä pelaajana. Pian varauksen jälkeen hänet kaupattiin Sacramento Kingsin organisaatioon, jonka kanssa hän teki monivuotisen sopimuksen. NBA:n työsulun takia lyhentyneellä tulokaskaudellaan Fredette pelasi 61 ottelussa, joista hän oli aloitusviisikossa seitsemässä. Hänen pistekeskiarvonsa oli 7,6 ja syöttökeskiarvonsa 1,8. 2014 Kings osti Fredetten sopimuksen ulos ja hän siirtyi vapaalla siirrolla Chicago Bullsin riveihin loppukaudeksi. == Lähteet == == Aiheesta muualla == *NBA:n pelaajaprofiili Luokka:Yhdysvaltalaiset koripalloilijat Luokka:Vuonna 1989 syntyneet Luokka:Elävät henkilöt
Topologinen kartta

Topologinen kartta on kartta, jossa esitetään kartan kohteiden sijainti suhteessa toisiinsa, ei niiden aitoa maantieteellistä sijaintia tai muotoa. Kartassa ei ole mittakaavaa, eivätkä etäisyydet ja suunnat välttämättä vastaa todellisuutta. Esimerkkejä topologisista kartoista ovat metron ja paikallisjunien ratakartat, joissa rataosuudet esitetään usein suorilla viivoilla. Kartan nimi viittaa matematiikan osa-alueeseen nimeltä topologia, joka tutkii sitä, mikä säilyy muutoksessa. Aivan erityyppinen on topografinen kartta, jossa nimenomaan kuvataan pinnanmuodot, korkeuskäyrät ja yksityiskohdat tarkasti. == Lähteet == Luokka:Karttatyypit
Todd Torres

Todd Torres Bost (s. 11. kesäkuuta 1968) on puertoricolainen entinen uimari. Torres voitti Pan-Amerikan kisoista 1991 hopeaa 100 metrin rintauinnissa ja oli samassa lajissa 16. Barcelonan olympialaisissa 1992. Hän osallistui vuoden 1992 olympialaisissa myös kolmeen muuhun lajiin, muun muassa 4 × 100 metrin sekauintiviestiin, jossa Puerto Rico oli kahdestoista. Atlantan olympiakisoissa 1996 Torresin paras henkilökohtainen sijoitus oli jälleen 100 metrin rintauinnista, jossa hän oli 19. nopein. == Lähteet == Luokka:Puertoricolaiset uimarit Luokka:Vuonna 1968 syntyneet Luokka:Elävät henkilöt
Charles Victor Grahmann

Charles Victor Grahmann (15. heinäkuuta 1931 Hallettsville – 14. elokuuta 2018) oli yhdysvaltalainen roomalaiskatolinen piispa. Hänet vihittiin papiksi San Antonion arkkihiippakuntaan 17. maaliskuuta 1956 ja nimitettiin sen vihkipiispaksi sekä Equiliumin titulaaripiispaksi 30. kesäkuuta 1981. Piispaksi vihkiminen seurasi 20. elokuuta. Pääkonsekraattorina toimi Patrick Fernández Flores, jota avustivat Sidney Matthew Metzger ja John Louis Morkovsky.Catholic-Hierarchy.org: Bishop Charles Victor Grahmann Grahmann sai 13. huhtikuuta 1982 nimityksen Victoria in Texasin piispaksi, jonka virkaan hänet asetettiin 29. toukokuuta. Hänet nimitettiin 9. joulukuuta 1989 nimityksen Dallasin koadjuuttoripiispaksi, ja tähän virkaan hänet asetettiin 18. joulukuuta. Hänestä tuli 14. heinäkuuta 1990 Dallasin piispa. Hän jäi eläkkeelle 6. maaliskuuta 2007. == Lähteet == Luokka:Yhdysvaltalaiset katoliset piispat Luokka:Vuonna 1931 syntyneet Luokka:Vuonna 2018 kuolleet
Patrick Fernández Flores

Patrick Fernández Flores (26. heinäkuuta 1929 Ganado, Texas – 9. tammikuuta 2017) oli yhdysvaltalainen roomalaiskatolinen arkkipiispa. Hänet vihittiin papiksi Galvestonin hiippakuntaan 26. toukokuuta 1956 ja nimitettiin San Antonion arkkihiippakunnan vihkipiispaksi sekä Italican titulaaripiispaksi 9. maaliskuuta 1970. Piispaksi vihkiminen seurasi 5. toukokuuta. Pääkonsekraattorina toimi Luigi Raimondi, jota avustivat Francis James Furey ja John Louis Morkovsky.Catholic-Hierarchy.org: Archbishop Patrick Fernández Flores Flores sai 4. huhtikuuta 1978 nimityksen El Pason piispaksi (virkaan asettaminen: 29. toukokuuta) ja 23. elokuuta 1979 San Antonion arkkipiispaksi (virkaan asettaminen: 13. lokakuuta). Hän jäi eläkkeelle 29. joulukuuta 2004. == Lähteet == Luokka:Yhdysvaltalaiset katoliset arkkipiispat Luokka:Vuonna 1929 syntyneet Luokka:Vuonna 2017 kuolleet
George Edward Rueger

George Edward Rueger (23. syyskuuta 1929 Worcester – 6. huhtikuuta 2019Most Reverend George E. Rueger ) oli yhdysvaltalainen roomalaiskatolinen piispa. Hänet vihittiin papiksi Worcesterin hiippakuntaan 6. tammikuuta 1958 ja nimitettiin sen vihkipiispaksi sekä Maronanan titulaaripiispaksi 16. tammikuuta 1987. Piispaksi vihkiminen seurasi 25. helmikuuta. Pääkonsekraattorina toimi Timothy Joseph Harrington, jota avustivat Bernard Joseph Flanagan ja John Aloysius Marshall.Catholic-Hierarchy.org: Bishop George Edward Rueger Rueger jäi eläkkeelle 25. tammikuuta 2005. == Lähteet == Luokka:Yhdysvaltalaiset katoliset piispat Luokka:Vuonna 1929 syntyneet Luokka:Vuonna 2019 kuolleet
Sebastião Roque Rabelo Mendes

Sebastião Roque Rabelo Mendes (9. lokakuuta 1929 Itapecerica – 11. maaliskuuta 2020 Belo Horizonte) oli brasilialainen roomalaiskatolinen piispa. Hänet vihittiin papiksi 8. joulukuuta 1954 ja nimitettiin Leopoldinan hiippakunnan johtoon 5. elokuuta 1985. Piispaksi vihkiminen seurasi 9. marraskuuta. Pääkonsekraattorina toimi João Resende Costa, jota avustivat Serafim Fernandes de Araújo ja Geraldo Ferreira Reis.Catholic-Hierarchy.org: Bishop Sebastião Roque Rabelo Mendes Rabelo Mendes erosi tehtävistään Leopoldinan piispana 10. toukokuuta 1989, jolloin hänet nimitettiin Belo Horizonten arkkihiippakunnan vihkipiispaksi ja Ploaghen titulaaripiispaksi. Hän jäi eläkkeelle 15. joulukuuta 2004. Titulaaripiispan arvo pysyi hänellä. == Lähteet == Luokka:Brasilialaiset papit Luokka:Katoliset piispat Luokka:Vuonna 1929 syntyneet Luokka:Vuonna 2020 kuolleet
Héctor Luis Lucas Peña Gómez

Héctor Luis Lucas Peña Gómez (s. 18. lokakuuta 1929 Velasco) on kuubalainen roomalaiskatolinen piispa. Hänet vihittiin papiksi Santiago de Cuban arkkihiippakuntaan 26. kesäkuuta 1955 ja nimitettiin sen vihkipiispaksi sekä Novalicianan titulaaripiispaksi 12. tammikuuta 1970. Piispaksi vihkiminen seurasi 19. maaliskuuta. Pääkonsekraattorina toimi Cesare Zacchi, jota avustivat Pedro Claro Meurice Estiu ja Francisco Ricardo Oves Fernández.Catholic-Hierarchy.org: Bishop Héctor Luis Lucas Peña Gómez Peña Gómez sai 8. tammikuuta 1979 nimityksen Holguínin piispaksi, jona hän toimi, kunnes jäi eläkkeelle 14. marraskuuta 2005. == Lähteet == Luokka:Kuubalaiset papit Luokka:Katoliset piispat Luokka:Vuonna 1929 syntyneet Luokka:Elävät henkilöt
Vanhan likaisen miehen juttuja

Vanhan likaisen miehen juttuja (engl. Notes of a Dirty Old Man) on Charles Bukowskin vuonna 1969 pehmeäkantisena kirjana julkaistu artikkelikokoelma. Kokoelma sisältää 40 Bukowskin losangelesilaiseen Open City -underground lehteen 1960-luvun lopulla kirjoittamaa kolumnia. Sammakko julkaisi suomennetun kokoelman alkuperäisteoksen tapaan suoraan pokkarina vuonna 2002. Käännöksestä vastasivat Seppo Lahtinen, Tuomas Laurila ja Kalle Niinikangas. ==Lähteet== Luokka:Vuoden 1969 kirjat Luokka:Charles Bukowski
Elsa – vapaana syntynyt

Elsa – vapaana syntynyt (Born Free) on vuoden 1966 elokuva. Se perustuu Joy Adamsonin kirjaan Perheeseemme kuuluu leijona (Born Free), joka alun perin ilmestyi 1960. Elokuvan ohjasi James Hill joka on tullut tunnetuksi dokumenttielokuvistaan. == Elokuvasta == Elokuva perustuu Joy Adamsonin kirjaan Perheeseemme kuuluu leijona (Born Free, 1960) joka on julkaistu Suomessa 1961. Kirjasta käsikirjoituksen sovitti Lester Cole salanimellä Gerald L. C. Copley koska joutui Yhdysvaltain kommunistivainojen aikana Hollywoodin mustalle listalle mikä tuhosi hänet taloudellisesti ja ammatillisesti. Se jäi myös hänen viimeiseksi käsikirjoituksen sovitukseksi. Elokuva on tosi tapahtumiin perustuva ja kertoo Keniassa asuvasta valkoihoisesta pariskunnasta, George (Bill Travers) ja Joy Adamsonista (Virginia McKenna) jotka ottavat hoiviinsa orvoksi jääneen leijonanpennun ja kasvattavat sen täysikasvuiseksi. Elokuvan pariskuntaa esittävät McKenna ja Travers ovat naimisissa myös todellisesti. Heistä tuli elokuvan myötä eläinten oikeuksien puolestapuhujia Vuonna 1984 McKenna ja Travers perustivat Zoo Checkin jonka nimi vaihdettiin myöhemmin Born Free Foundation nimeksi. == Näyttelijät == Lähde: == Palkintoja == Elsa – vapaana syntynyt toi Oscarin John Barrylle musiikista ja Barry ja Don Blackille teemalaulusta ”Born Free”. == Arvioita == Video-oppaassa vuodelta 1994 elokuva saa neljä tähteä viidestä, mikä vastaa sanallista arviota ”erinomainen”. == Lähteet == == Aiheesta muualla == * * * Luokka:Vuoden 1966 brittiläiset elokuvat Luokka:Tietokirjoihin perustuvat elokuvat Luokka:Elokuvat eläimistä Luokka:Tositapahtumiin perustuvat elokuvat Luokka:Parhaan musiikin Oscar- palkinnon saaneet elokuvat Luokka:Parhaan laulun Oscar-palkinnon saaneet elokuvat
Filosofikuningas

Filosofikuninkaat olivat Platonin dialogissaan Valtio esittämän valtioutopian eli Kallipoliksen hallitsijoita tai vartijoita. == Filosofikuningas Platonin Valtiossa == Platonin mukaan jotta hänen ihannevaltionsa voisi toteutua, "on joko filosofien tultava kuninkaiksi tai sitten niiden, joita me nyt sanomme kuninkaiksi ja hallitsijoiksi, on ryhdyttävä toden teolla ja vakavasti harrastamaan filosofiaa".Platon: Valtio 473d, suomennos Marja Itkonen-Kaila. Selittäessään ajatustaan tarkemmin Platon lähtee liikkeelle filosofin sananmukaisesta määritelmästä. Filosofi on viisauden rakastaja, ja rakastajana hänen tulee olla sellainen, että hän rakastaa viisautta kokonaisuudessaan ja kaikessa. Tämän jälkeen hän erottaa ne, jotka rakastavat totuutta itseään ja ne jotka rakastavat vain näkemäänsä tai oppimaansa. Filosofeja ja näin ainoita filosofikuninkaiksi sopivia ovat ne, jotka kykenevät näkemään Platonin ideaopin mukaiset ideat. Myöhemmin Platon käsittelee muun muassa filosofikuninkailta vaadittavaa koulutusta. Peruskoulutus kestää 18-vuotiaaksi. Tämän jälkeen seuraa kaksi vuotta fyysistä harjoittelua, kymmenen vuotta matemaattisia tieteitä sekä viisi vuotta dialektiikkaa. Lopuksi vaaditaan viisitoista vuotta osallistumista kaupunkivaltion käytännön hallitsemiseen. Tämän koulutuksen läpikäyneet ovat lopulta 50-vuotiaina sopivia hallitsijoiksi. Valtiossa Platon käyttää myös metaforaa valtiolaivasta kuvaamaan ajatustaan filosofikuninkaista tämän laivan parhaina kapteeneina.Platon: Valtio 488d. == Myöhemmin == Historiassa muun muassa Rooman keisari Marcus Aureliusta, joka oli myös stoalainen filosofi, on usein kutsuttu filosofikuninkaaksi.Esim. Uudellakin ajalla ajatusta on sovellettu muun muassa joihinkin valistusajan hallitsijoihin ja poliitikkoihin, kuten Fredrik II Suureen ja Thomas Jeffersoniin. Karl Popper syytti Platonia totalitarismin noususta 1900-luvulla ja näki tämän ajatuksen idealistisista ja yhteiskuntaa manipuloimaan pyrkivistä filosofikuninkaista sellaisena, että se johti Adolf Hitlerin kaltaisten diktaattoreiden nousuun. Niccolò Machiavelli kritisoi filosofikuninkaan ajatusta todeten, että tosiasiallisesti filosofikuningas on huonoin mahdollinen hallitsija, sillä reaalimaailmassa filosofikuninkaasta tulee väistämättä pelkkä tyranni, jolla on ideologinen agenda. Myös Bertrand Russell kritisoi voimakkaasti Platonia teoksessaan Länsimaisen filosofian historia, rinnastaen Benito Mussolinin ja Josef Stalinin filosofikuninkaisiin. Ajatolla Khomeinin sanotaan saaneen innoitusta platonilaisesta ajatuksesta filosofikuninkaista hänen kiinnostuttuaan islamilaisesta mystiikasta ja Platonin Valtiosta. Hänen on arveltu ottaneen tästä vaikutteita ajatukseensa islamilaisesta tasavallasta. == Katso myös == * Platonin poliittinen filosofia * Valistunut itsevaltias == Lähteet == == Kirjallisuutta == * Platon: Valtio. Teoksessa * == Aiheesta muualla == * Plato: Text of section of The Republic - The philosopher-king Ancient History Sourcebook. Luokka:Filosofian termit Luokka:Hallitsijat Luokka:Platonismi Luokka:Poliittinen filosofia
Roland (ohjus)

Euromissile Roland on lyhyen kantaman ilmatorjuntaohjusjärjestelmä. Se kehitettiin yhteistyönä Ranskan ja Saksan keskinäisesti. Myös Yhdysvallat hyväksyi tämän asejärjestelmän omaan käyttöönsä Kansalliskaartille. Ensilinjan rintamakäyttö sen sijaan hylättiin. Tyypiksi olisi tullut MIM-115. Prototyyppiversio valmistui vuonna 1973. Käyttöönotto tapahtui 1977. Roland I oli selkeässä säässä/päiväkäyttöön tarkoitettu versio, jonka kehityksen vetovastuu oli Ranskan Aerospatialella. Saksalainen MBB-konsortio otti vastuulleen hoitaa jokasään torjuntaohjustyypin, Roland II:n kehittelyn. Viimeisin paranneltu ja suuremman tuhovaikutuksen omaava malli oli Roland III.Lappi, Ahti: s. 235. Ohjustyyppiä käytettiin useassa Nato-maassa. Yhdysvaltain oma Mauler-projekti keskeytettiin sen osoittautuessa epäonnistuneeksi. Yhdistyneen kuningaskunnan vastaava verrokki samalta aikakaudelta lienee Rapier. Ranskassa valmistettu Crotale NG oli ulottuvampi, ja myöhempänä osaltaan korvasi tämän ohjustyypin. == Lähteet == * === Viitteet === == Aiheesta muualla == * * * * Luokka:Ilmatorjuntaohjukset
Suomalaisia rakkaustarinoita 3

Suomalaisia rakkaustarinoita 3 on suomalaisen säveltäjän Kikka Laitisen ja yhtyeen Kikka Laitinen Co. studioalbumi, joka julkaistiin 1. kesäkuuta 2012. Äänitykset tehtiin Edu Kettusen ja Pate Kerkolan studioissa Kemiössä ja Paimiossa ja CD masteroitiin Helsingissä Chartmakersilla. Suomalaisia rakkaustarinoita -laulusarja muodostaa kolmiosaisen trilogian. Ensimmäinen osa julkaistiin vuonna 2006, toinen osa 2008. Suomalaisia rakkaustarinoita -trilogian tunnetuimpia kappaleita ovat muun muassa ”Onni on pienissä asioissa”, ”Suomalaisia rakkaustarinoita”, ”Jospa ne kaksi poikaa”, ”Da?”, ”Enää linnut laula ei”, ”Rakkaus naista kuljettaa” ja ”Enkelit sut luotani vei”. Monet Suomalaisia rakkaustarinoita -trilogian laulut ovat olleet muun muassa Yle Radio Suomen ja Radio Top 20 -soitetuimpien listoilla vuosina 2006–2013. Suomalaisia rakkaustarinoita -trilogiasta tehtiin vuonna 2013 sarja, johon yhdistettiin musiikkia ja muotoilua: syntyi Suomalaisia rakkaustarinoita Kikka Laitinen, joka sai Suomalaisen Työn Liitolta sekä Avainlippu- että Design From Finland -merkit. Suomalaisia rakkaustarinoita - Kikka Laitinen on rekisteröity tavaramerkki. Sarjan laulut ovat pääosin Kikka Laitisen säveltämiä ja sanoittamia ja yhtyeen Kikka Laitinen Co. sovittamia. Sarjan muotoilu on Ville Korhosen käsialaa. == Kappaleet == # # # # # # # # # # Kaikki sävellykset ja sanoitukset Kikka Laitinen/Manus, paitsi 3. ja 7. sanat Kikka Laitinen-Edu Kettunen, ja 4. Sävellys Pertti Jalonen, 6. Sävellys Kustaa Kantelinen, Sävellys 3. Simo Koho ja Sanat 10. Kikka Laitinen-C.Munck. Kaikki sovitukset Laitinen-Kantelinen-Korhonen-Yli-Knuuttila-Kettunen, paitsi 6. viulusovitus Pertti Jalonen. == Muusikot == * Kikka Laitinen – laulu, piano, rhodes * Edu Kettunen – taustalaulu, lyömäsoittimet * Kustaa Kantelinen – kitarat * Petteri Korhonen – rummut, lyömäsoittimet * Mikko Yli-Knuuttila – basso * Roosa Kerkola – taustalaulu * Jonna Ortju – taustalaulu * Maija Linkola – viulu * Anna Tanskanen – viulu * Lotta Poijärvi – alttoviulu * Tiia Ignatius – sello, viulusektio == Tuotanto == * Humble House Records OY / Hittitalo Kikka Laitinen OY * Taiteellinen tuottaja: Edu Kettunen * Äänitys & miksaus: Pate Kerkola & Edu Kettunen, paitsi 6. Äänitys ja miksaus Pertti Jalonen * Masterointi: Henkka Niemistö / Chartmakers Oy Luokka:Vuoden 2012 albumit Luokka:Kikka Laitisen albumit
Henry Chinaski

Henry Chinaski on yhdysvaltalaisen kirjailijan ja runoilijan Charles Bukowskin (1920–1994) omaelämänkerrallinen alter ego, joka esiintyy Bukowskin romaaneissa Postitoimisto (Post Office, 1971), Pystyssä kaiken aikaa (Factotum, 1975), Naisia (Women, 1978), Siinä sivussa (Ham on Rye, 1982) ja Hollywood (Hollywood, 1989) sekä elokuvassa Baarikärpänen (Barfly, 1987), johon Bukowski laati käsikirjoituksen. Lisäksi hahmo esiintyy monissa Bukowskin novelleissa ja runoissa. Elokuvassa Baarikärpänen Chinaskia esitti Mickey RourkeIMDb-tietokanta, Baarikärpänen (1987). ja romaanin Factotum elokuvaversiossa Matt DillonIMDb-tietokanta, Factotum (2005).. == Teosten kronologia == Teosten julkaisukronologia ei vastaa todellista aikajärjestystä, todellinen järjestys on seuraava: * Siinä sivussa (Ham on Rye, 1982), Chinaskin lapsuus- ja kouluvuodet 1930-luvun pula-ajan Los Angelesissa. * Pystyssä kaiken aikaa (Factotum, 1975), Chinaskin nuoruusvuodet 1940-luvun Los Angelesissa. * Postitoimisto (Post Office, 1971), Chinaskin aikuisvuodet ja keski-ikä Yhdysvaltain postilaitoksen palveluksessa. Bukowski itse työskenteli postin palveluksessa vuosina 1952–1955 ja 1958–1970Bukowski.net, Timeline. . * Naisia (Women, 1978), Chinaskin keski-ikä kirjailijana ja runoilijana. Teos alkaa Chinaskin todetessa olevansa 50 vuotta vanha, joten teos ajoittuu 1970-luvulle. * Hollywood (Hollywood, 1989), Chinaski elokuvan Baarikärpänen käsikirjoittajana 1980-luvulla. Käsikirjoitus julkaistiin jo vuonna 1984Worldcat-tietokanta, Barfly: the continuing saga of Henry Chinaski (1984). ja elokuva vuonna 1987. ==Lähteet== Luokka:Kirjallisuuden henkilöhahmot
Vesannon naiset

Vesannon naiset oli televisiosarja, joka alkoi helmikuussa 1999. Se kertoi Vesannon naisista ja oli tyypiltään dokudraama, faktan ja fiktion sekoitus. == Lähteet == Luokka:Suomalaiset televisiosarjat
Lucy Griffiths

Lucy Griffiths (s. 10. lokakuuta 1986 Brighton, Englanti, Iso-Britannia) on englantilainen näyttelijä.Lucy Griffiths Internet Movie Database ==Ura== Lucy Griffiths esitti Mariania BBC:n sarjassa Robin Hood vuosina 2006–2007. Hän palasi sarjaan yhdeksi jaksoksi vuonna 2009.Robin Hood, Series 3, Something Worth Fighting For - Part 2 BBC One Griffiths on esiintynyt brittiläisissä televisiosarjoissa The Little House, Collision ja Komisario Lewis. Vuonna 2012 hän alkoi esittää vampyyri Noraa yhdysvaltalaisessa sarjassa True Blood.True Blood Scoop: Meet Eric's Vampire 'Sister' TVLine 2.11.2011 ==Filmografia== ===Elokuvat=== Vuosi Elokuva Rooli Muuta 2009 U Be Dead Bethan Ancell tv- elokuva 2011 Billboard Ex 2013 The Numbers Station Meredith 2014 Talvinen tarina Peterin äiti 2015 Uncanny Joy Andrews ===Televisiosarjat=== Vuosi Televisiosarja Rooli Muuta 2006 Henkien meri Rebecca 1 jakso Sugar Rush Lettie 1 jakso 2006–2009 Robin Hood Marian 27 jaksoa 2009 Collision Jane Tarrant 5 jaksoa 2010 Komisario Lewis Madeline Escher 1 jakso The Little House Ruth 2 jaksoa 2011 Awakening Jenna Lestrade pilotti 2012–2013 True Blood Nora Gainesborough 2014 Constantine Liv Aberdine 1 jakso 2016 Preacher Emily Woodrow ==Lähteet== ==Aiheesta muualla== * * Hamilton Hodell Talent Management - Lucy Griffiths Luokka:Englantilaiset näyttelijät Luokka:Vuonna 1986 syntyneet Luokka:Elävät henkilöt
Albanian presidentinvaali 2012

Albanian presidentinvaali 2012 pidettiin Albaniassa 11. kesäkuuta 2012. Vaalin voittajaksi nousi sisäministeri Bujar Nishani, joka astui virkaan edeltäjänsä Bamir Topin toimikauden päätyttyä heinäkuussa. Vaalit olivat poliittisesti vaikeat, ja parlamentti onnistui valitsemaan presidentin vasta neljännellä yrittämällä, koska puolueet eivät löytäneet tarpeeksi kannatusta saavia ehdokkaita. Nishani sai ainoana ehdokkaana 140-paikkaisen parlamentin äänestyksessä 73 ääntä. ==Lähteet== Presidentinvaali 2012 Luokka:Vuoden 2012 vaalit Luokka:Presidentinvaalit maittain
Swift

Swift voi tarkoittaa muun muassa seuraavia asioita: * SWIFT eli Society for Worldwide Interbank Financial Telecommunication hoitaa pankkien tunnusnumeroiden rekisteröinnin ja pitää yllä luetteloa näistä numeroista ** SWIFT-koodi (SWIFT-osoite) tarkoittaa ISO 9362 -standardin mukaista pankin tunnusnumeroa * Swift Current, kaupunki Saskatchewanissa, Kanadassa * Swift, varhaisperunalajike * Swift-teleskooppi, Maata kiertävä gammapurkauksia tutkiva teleskooppi * Supermarine Swift, nuolisiipimallinen suihkuhävittäjä * Swift-roottori, vaaka-akselinen tuuliturbiini * Suzuki Swift, automalli * Swift, Applen vuonna 2014 julkaisema ohjelmointikieli == Britannian kuninkaallisen laivaston aluksia == * Swift (1549), 60-tonninen alus * HMS Swift Prize (1689), 20-tykkinen kuudennen luokan alus * HMS Swift (1695), kuusitykkinen prikantiini * HMS Swift (1697), 10-tykkinen alus * HMS Swift (1699), nelitykkinen sluuppi * HMS Swift (1704), Swift-luokan 12-tykkinen sluuppi * HMS Swift (1721), Otter-luokan 12-tykkinen sluuppi * HMS Swift (1741), Drake-luokan 10-tykkinen sluuppi * HMS Swift (1761), 10-tykkinen kutteri * HMS Swift (1763, kutteri), kuusitykkinen kutteri * HMS Swift (1763), Swift-luokan 14-tykkinen sluuppi * HMS Swift (1773), kahdeksantykkinen sluuppi * HMS Swift (1777), Swan-luokan 14-tykkinen sluuppi * HMS Swift (1779), 16-tykkinen sluuppi * HMS Swift (1783), kuusitykkinen sluuppi * HMS Swift (1793), Hawk-luokan 16-tykkinen sluuppi * HMS Swift (1794), kuunari * HMS Swift (1798), Suurten järvien tykkivene * HMS Swift (1804), 16-tykkinen prikisluuppi * HMS Swift (1817), kutteri/emälaiva * HMS Swift (1835), kahdeksantykkinen priki * HMS Swift (1879), tykkivene * HMS Swift (TB81), torpedovene * HMS Swift (1907), hävittäjä * HMS Swift (G46), S-luokan hävittäjä *HMS Swift (P243), Peacock-luokan korvetti. == Sukunimenä == * Alfred Swift (1931–2009), eteläafrikkalainen ratapyöräilijä ja olympiamitalisti * Ben Swift (s. 1987), englantilainen rata- ja maantiepyöräilijä * Clive Swift (1936–2019), englantilainen näyttelijä * Frank Swift (1913–1958), englantilainen jalkapalloilija * Graham Swift (s. 1949), englantilainen kirjailija * Jonathan Swift (1667–1745), irlantilainen anglikaanipappi, kirjailija * Kim Swift (s. 1983), yhdysvaltalainen videopelien suunnittelija * Lewis A. Swift (1820–1913), yhdysvaltalainen tähtitieteilijä * Michael Swift (s. 1987), eteläkorealais-kanadalainen jääkiekkoilija * Stephanie Swift (s. 1972), yhdysvaltalainen pornonäyttelijä * Taylor Swift (s. 1989), yhdysvaltalainen countrylaulaja, lauluntekijä ja näyttelijä === Kuvitteellisia henkilöitä=== * Richard Swift, Varjo, National Comicsin sarjakuvahahmo. Luokka:Luettelot henkilöistä sukunimen mukaan Luokka:Seulonnan keskeiset artikkelit
Gapmu

Gapmu on Wimme Saaren albumi, joka julkaistiin 1. marraskuuta 2003. Levyllä Saari joikuaa yksin ilman säestystä. == Kappaleet == # # # # # # # # # # # # # # # # # # # # # # # # # # # # # # # # # # == Lähteet == Luokka:Vuoden 2005 albumit Luokka:Suomalaiset kansanmusiikkialbumit
Joanne Shenandoah

Joanne Shenandoah (23. kesäkuuta 1957 – 22. marraskuuta 2021) oli yhdysvaltalainen laulaja ja muusikko. Hän kuului irokeesien alkuperäiskansaan. == Lähteet == * === Viitteet === Luokka:Yhdysvaltalaiset intiaanit Luokka:Yhdysvaltalaiset laulajat Luokka:Vuonna 1957 syntyneet Luokka:Vuonna 2021 kuolleet